වයස අවුරුදු 16ත් 19ත් කාණ්ඩයට අයත් පාසල් ළමුන් 75000කට ඔක්තෝබර් මස 21 වන විට එන්නත් ලබා දුන් අතර වයස අවුරුදු 12 – 19 ත් අතර විශේෂ ආබාධ සහිත දරුවන් 16295කට මේ වන විට එන්නත් ලබා දී අවසන්.මෙම කාණ්ඩ දෙකටම සති දෙකක් තුළ එන්නත් ලබා දීම සම්පූර්ණයෙන් අවසන් කිරීමට බලාපොරොත්තු වන බව සෞඛ්‍ය සේවා අධ්‍යක්ෂ ජනරාල් වෛද්‍ය අසේල ගුණවර්ධන මහතා සඳහන් කළා.මේ අතර සිසුන් සියයට අඩු උපකාරක පන්ති නොවැම්බර් පළමුවනදා සිට යළි ආරම්භ කිරීමටත් අදාළ මාර්ගෝපදේශ කඩිනමින් නිකුත් කිරීමට කොවිඩ් මර්දන කමිටුවේදී තීරණය වී තිබෙනවා.සමස්ත ලංකා වෘත්තීය දේශකවරුන්ගේ සංගමය සඳහන් කළේ සෞඛ්‍ය මාර්ගෝපදේශ ලද විගස උපකාරක පන්ති ආරම්භ කරන බවයි.එමෙන්ම සියලු දහම් පාසල් වල 8 ශ්‍රේණියේ සිට ධර්මාචාර්ය ශ්‍රේණි දක්වා නොවැම්බර් 7 වනදා සිට ආරම්භ කිරීම සඳහා සෞඛ්‍ය ලේකම්වරයාගේ අනුමැතිය ඉල්ලා සිටි බව බෞද්ධ කටයුතු කොමසාරිස් ජනරාල් සුනන්ද කාරියප්පෙරුම සඳහන් කළා.විශ්වවිද්‍යාල ප්‍රතිපාදන කොමිෂන් සභාවේ සභාපති මහාචාර්ය සම්පත් අමරතුංග මහතා සඳහන් කළේ විශ්වවිදයාල යළි ආරම්භ කිරීම පිළිබඳවද ලබන සතියේ ප්‍රකාශයක් නිකුත් කරන බවයි.